cy en en cy ceb it cy en fr cy cy fr nl cy cy jbo cy cy en fr fr cy cy fr it cy cy jbo cy cy en fr fr fr en cy cy jbo cy cy nl fr cy cy cy ast en cy fr nl cy cy cy cy cy cy de hbs_lat cy ast cy cy cy zh cy en cy eo cy it en en es en cy en fr cy it cy cy cy cy cs cs cy cy fy cy cy en cy cy cy cy cy es es cy cy cy cy cy cy en cy es cy cy es de cy cy cy cy cy cy en hi cy cy cy cy en cy cy cy cy cy en cy cy cy cy en cy cy cy fr en cy cy cy cy cy en cy cy cy cy en cy cy cy cy en cy cy cy cy cy cy en cy en nl cy cy ml en cy cy cy cy cy cy en cy cy cy it en en en cy cy en cy
Newyddion | Ysgol Gymraeg Aberystwyth
Mae'r Clwb Brecwast ar agor yn ddyddiol rhwng 0815 - 0845
Os oes angen trafod unrhyw agwedd o adroddiad cofnod cynnydd eich plentyn, cysylltwch â'r Swyddfa i wneud apwyntiad
Gwibdaith bl.3 i Ffatri Wlân Drefach Felindre a Teifi Mania
Gwersi Beicio bl.6 (Grŵp 2)
Gwibdaith y Meithrin (plant sy'n mynychu yn y prynhawn yn unig) i Ganolfan Hamdden Plascrug
Gwibdaith y Meithrin (disgyblion sy'n mynychu drwy'r dydd a bore yn unig) i Ganolfan Glan-y-Môr Clarach.
Barbeciw y Gymdeithas Rhieni ac Athrawon 6yh
Ysgol yn cau ar gyfer gwyliau'r haf
Gwyliau haf hapus i bawb
Bydd yr ysgol yn ail agor i staff ar y 3ydd o Fedi
Bydd yr ysgol yn ail agor i blant ar y 4ydd o Fedi
Gwyliau adeg y tymor
CYN-DDISGYBL YN DRINGO KILIMANJARO
Braf oedd croesawu Celyn Kenny atom y bore ma.
Mae Celyn yn gyn-ddisgybl sydd am fentro i ddringo Kilimanjaro, mynydd uchaf Affrica, er mwyn codi arian i Childreach International.
Dangosodd gyflwyniad diddorol iawn i'r plant am y daith y bydd Celyn yn ei chyflawni fis Awst eleni.
Bydd y Cyngor Ysgol yn cynnal gweithgaredd codi arian maes o law, er mwyn noddi Celyn. Pob hwyl iddi.
Bu nifer helaeth o ddisgyblion yr ysgol yn cystadlu mewn twrnament pêl-droed yn Nhalybont dros y penwythnos.
Cafwyd llwyddiant ymhith y gwahanol oedrannau, gydag un tîm yn llwyddo i ennill yn eu categori hwy.
Yn y llun gweler criw o'r bechgyn ieuengaf i gystadlu, sef bechgyn blwyddyn 2, gyda'u medalau wedi iddynt ddod yn ail ac yn drydydd gyda'u gwahanol dîmau.
Da iawn i bawb a fu'n cystadlu.
Braf oedd clywed am gampau nofio'r ddau yma yn ein gwasanaeth y bore yma.
Mae Lisa (ynghyd â nifer helaeth o ddigyblion eraill yr ysgol) wedi llwyddo mewn prawf ar gyfer achub bywyd yn y môr. Diolch i ti Lisa am ddod i rannu'r wybodaeth gyda ni.
Mae tystysgrifau Dion yn dangos iddo nofio 1,000 o fetrau, yn ogystal â milltir gyfan. Tipyn o gamp!
Diolch i chi'ch dau am rannu'ch llwyddiant gyda ni.
LLWYDDIANT YN MABOLGAMPAU DYFED
Llongyfarchiadau mawr i bawb a deithiodd i lawr i Gaerfyrddin ar gyfer Mabolgampau Dyfed eleni. Llwyddodd tîm yr ysgol i ddod yn ail mewn cystadleuaeth a oedd yn cynnwys tua hanner cant o ysgolion cynradd.
Ymhlith y disgyblion a ddaeth i'r brig yn eu cystadlaethau oedd:
1af - Ras Gyfnewid y Merched
2il - Lisa Cowdy - 100m
4ydd - Gwenllian Thomas - Clwydi
4ydd - Caitlin Davies - Taflu Pwysau
4ydd - Ras Gyfnewid y Bechgyn
5ed - Rhodri Thomas - Naid Hir
BLWYDDYN 4 YN BENCAMPWYR CRICED 50/50 CEREDIGION
Llongyfarchiadau i dîm Criced 50/50 Blwyddyn 4 ar eu camp wrth ennill y gystadleuaeth eleni.
Er mwyn cyflawni'r gamp, bu'n rhaid iddynt ennill y dair gêm yn eu grwp, a llwyddwyd i wneud hynny gyda sgoriau o 91-65, 88-82 a 97-81.
Yn y gêm derfynol, llwyddwyd i ennill o 112 rhediad i 82.
Bydd y tîm yn mynd ymlaen i gystadlu'n genedlaethol yng Nghastell Caerdydd ar y 3ydd o Orffennaf.
Yn dilyn eu llwyddiant yn y rownd sirol, aeth criw o blant i gystadlu yn y rownd genedlaethol yng Nghystadleuaeth Llyfrau y Cyngor Llyfrau eleni.
Er na lwyddodd y plant i gipio'r prif wobrau, gwnaethant berfformio'u cyflwyniad a thrafod y llyfr o'u dewis yn arbennig o dda.
Un o uchafbwyntiau'r dydd oedd y sesiwn ddifyr dan arweiniad Bardd Plant Cymru newydd - Aneirin Karadog. Cafodd y plant lawer o hwyl yn ei gwmni, ac edrychwn ymlaen i'w groesawu i'r ysgol yn y dyfodol agos.
LLWYDDIANT GÊM 24 YN PARHAU
Llongyfarchiadau mawr i bedwar disgybl o flwyddyn 6 ar lwyddo i barhau gyda'u llwyddiant yn y gystadleuaeth Gêm 24.
Ar ôl ennill yn y rownd gyntaf yn erbyn ysgolion Cylch Aberystwyth, llwyddodd Eleanor, Dylan, Peredur a Lisa i gipio'r wobr gyntaf yn Rownd Ceredigion hefyd.
Diolch i Liwsi Harries, Rhian Rees a Mike Carruthers o'r Awdurdod Addysg am drefnu'r gweithgareddau.
Cliciwch yma i weld y casgliad llawn (127 llun)
Roedd y Neuadd Fawr dan ei sang wrth i holl blant yr ysgol berfformio amrywiaeth o eitemau i'w rhieni, mam-guod a thad-cuod a ffrindiau ar y llwyfan mawr.
Diolch yn arbennig i'r Gymdeithas Rieni ac Athrawon am gynorthwyo gyda'r trefniadau ac i'r holl rieni a theuluoedd am gefnogi'r noson.
Diolch yn fawr hefyd i'r holl noddwyr am eu cefnogaeth ariannol hael.
I weld y casgliad llawn cliciwch yma
I archebu llun/iau cysylltwch gyda'r ffotograffydd Anthony Jarrett ar 01970 832726 neu gliciwch yma
Llongyfarchiadau i saith o ddisgyblion yr ysgol a gafodd llwyddiant yn Sioe Aberystwyth dros y penwythnos.
Cafodd Arwen gyntaf am baentio dafad ar blât, Catrin Haf ail am wneud cwningen allan o does, a Gethin hefyd yn ail am wneud hwyaden allan o does. Cafodd Summer drydydd am greu cangarw allan o does, Iestyn yn drydydd am greu llygoden allan o does, Ben yn drydydd am baentio blaidd ar blât, a Mia'n drydd am baentio'r enfys.
Da iawn chi i gyd!
TAITH BRESWYL I WERSYLL YR URDD GLAN-LLYN
Cliciwch yma i weld y casgliad llawn (670 llun)
Cafodd disgyblion blynyddoedd 5 a 6 dridiau anhygoel yng Ngwersyll yr Urdd Glan-llyn eleni.
Roedd y tywydd yn fendigedig a'r gweithgareddau yn wych fel arfer. Cafodd y disgyblion gyfle i goncro'r wal ddringo, canŵio, cael taith ar y llyn, brwydro'r cwrs rhaffau a'r tŵr uchel, nofio, adeiladu rafft a chyfeiriannu, gan gloi'r cyfan gyda disgo swnllyd iawn!
Diolch i holl staff y gwersyll am eu gwaith gyda'r holl weithgareddau ac i staff yr ysgol am eu gofal o'r plant.
Tridiau i'w cofio yn sicr!
Llongyfarchiadau i Sioned o Flwyddyn 6 ar ei llwyddiant arbennig yn ystod wythnos gwyliau'r Sulgwyn eleni.
Cafodd Sioned wythnos brysur iawn rhwng popeth, gan gystadlu mewn Acwathon ym Machynlleth lle y cipiodd y wobr gyntaf, yna'n rhedeg mewn Ras Hwyl yn Aberaeron lle cipiodd yr ail wobr, ac yn olaf bu'n nofio yn Llanelli gan ddod yn drydydd.
Da iawn ti, Sioned.
« Newyddion Mai 2013 / Newyddion Gorffennaf 2013 »
© Yr Ysgol Gymraeg, Coedlan Plascrug, Aberystwyth, Ceredigion. SY23 1HL
Rhif ffôn : 01970 617613 | Rhif ffacs : 01970 636742 | swyddfa@ysgolgymraeg.ceredigion.sch.uk